Ûrvilág.hu - Pulit a Holdra!
2010.09.17 07:15 Álmuk a világûr
Szeptember 16-án Dr. Pacher Tibor, a Puli Space Technologies alapítója és a Team Puli vezetõje, az Óbudai Egyetemmel és a Google Magyarországgal közösen tartott sajtótájékoztatóján bejelentette, hogy a Puli Csapata készen áll, hogy nevezzen a Google Lunar X Prize (GLXP) nemzetközi megmérettetésére. A 30 millió amerikai dollár összdíjazású verseny kiírása szerint a 20 millió dolláros fõdíjat az a csapat nyeri, amely elõször juttat el – legalább 90%-ban magánerõbõl finanszírozott – jármûvet a Holdra és hajt végre bizonyos feladatokat a megadott határidõn belül.
William Pomerantz, a Google Lunar X Prize projektigazgatója Los Angelesbõl küldött videóköszöntõjében méltatta a Puli eddigi teljesítményét, és kifejezte azon várakozását, hogy a Team Pulit a sikeres elõregisztráció után mielõbb hivatalos GLXP csapatként üdvözölhesse. Pomerantz rámutatott a holdkutatás korábbi magyar vonatkozású eredményeire is, többek között Pavlics Ferenc, az Apollo holdautók fõkonstruktõrének kiemelkedõ munkájára.
Az ûrkutatás népszerûsítésével foglalkozó Dr. Pacher Tibor és Vizi Pál Gábor, a Központi Fizikai Kutatóintézet ûrtechnológiai fejlesztõmérnöke 2009-ben úgy döntöttek, hogy csapatot szerveznek és neveznek a GLXP-re, mert véleményük szerint egy ilyen ambiciózus misszió sikeresen teljesíthetõ, a szükséges szaktudás és technológia is rendelkezésre áll. A csapat 2010 júliusában lett teljes. A több területen is rendkívüli kihívásokat jelentõ vállalkozás munkálatai gõzerõvel folynak a kapcsolódó területek kiemelkedõ eredményeket elért fiatal mérnökeivel és kutatóival.
A feladat teljesítésével a Puli Csapat célja, hogy pozicionálja a magyar nemzet tudományos erõfeszítéseit, eredményeit, ezáltal erõsítse a magyar tudomány és kultúra nemzetközi színvonalát, új távlatokat és inspirációt nyújtva azoknak, akik mûszaki-tudományos pályára készülnek. Ehhez párosul a projekten végzett munka mellett folytatott kiterjedt, ûr- és holdkutatással kapcsolatos ismeretterjesztõ tevékenység, amire már csak azért is szükség van, hogy szélesebb tömegek figyelmét is fel tudják hívni a misszióra, annak társadalmi támogatottságot szerezzenek.
A Puli Csapat mögött álló cégjogi entitás, a Puli Space Technologies Kft. a feladat teljesítésével szeretné letenni egy gazdaságilag is fenntartható magyar ûripari vállalkozás alapjait. A cég a jövõben a magyar ûrüzletágat nemzetközi szinten kívánja képviselni és erõsíteni azáltal, hogy egy gazdaságilag is megtérülõ, a hazai gazdaságot erõsítõ befektetéssé kíván fejlõdni.
Dr. Turmezei Péter, az Óbudai Egyetem Kandó Kálmán Villamosmérnöki Karának dékánja a sajtótájékoztatón üdvözölte a programot, és az együttmûködést, amelyet mindkét fél feltétlenül a versenykiírás keretein belül kíván tartani. Az Egyetem a Csapat számára biztosít minden olyan infrastrukturális szükségletet és szellemi erõforrást, amit a fejlesztések megkívánnak, illetve örömmel vesz részt hasonló különleges projektekben.
A Google képviseletében Arany János, a magyarországi leányvállalat képviselõje elmondta, hogy a cég hagyományosan nagy figyelmet fordít az emberiség egyetemes tudásának fejlesztésére, küldetésének tekinti a világon fellelhetõ információk rendszerezését és általánosan elérhetõvé, illetve használhatóvá tételét. Ennek a filozófiának a jegyében születtek az olyan projektek, mint a Google Maps, Google Sky, Book Search, a megújuló energia elõállítását célzó energetikai projektek, és legújabban a Google Lunar X Prize is. Az internet alapelve, hogy mindenki egyenlõ esélyekkel indul, és ezért a Google nagy örömmel fogadja, hogy magyar csapat is indul a versenyben, képviselve a kisebb országok tehetséges szakembereit is.
Dr. Pacher, a Puli Csapat vezetõje egy allegóriába csomagolva vezette elõ mondanivalóját, amelyben úgy utalt a Puli Csapatára, mint a magyar népmesék egyik különösen kedvelt szereplõjére, a legkisebb királyfira, aki folyton lehetetlen küldetéseket vállal azért, hogy bebizonyítsa, méltó a trónra. A projekt sikerével kapcsolatban elmondta, hogy elengedhetetlen lesz az alázatosság, némi szerencse illetve, a magyar társadalom támogatása.
Vizi Pál Gábor fantáziadús bemutatójával a „minimál terv” növekvõ létjogosultságára hívta fel a figyelmet. A szintén alapító tag tudós a roverkoncepciók mellett arra mutatott rá, hogy nem feltétlenül kell óriási állami költségvetés és apparátus egy holdmisszió kivitelezéséhez, sokkal inkább elõtérbe kerül a kreativitás, illetve a legolcsóbb/legjobb szemlélet, ezért tûzte ki a díjat a Google. A bemutatott Puli 0.1-es demorover háztartási és játékboltban elérhetõ eszközökbõl készült: mûanyag vájlingból, távirányítású autóból, vállfából és kólás kupakból, hogy demonstrálja a súlypont-áthelyezéses gömbroveres haladást.
Vázsonyi Miklós, a Puli Space Technologies Kft. ügyvezetõ igazgatója a „challenge” alapú kutatásfinanszírozás teremtette lehetõségeket méltatta, amelyek között a Google Lunar X Prize, a maga 30 millió dolláros összdíjával az eddigi legjelentõsebb. Az ügyvezetõ szintén beszámolt a Csapat terveirõl, ami a nevezés 50 ezer dolláros díjának elõteremtését illeti. A Kis Lépés Klubot azért hozták létre, hogy a nagyobb szponzorok mellett mindenki egyéni szinten, akár 1000 forintos összeggel is támogatni tudja a Puli küldetését. Akik ezt megteszik, azoknak a szonda elviszi a nevét a Holdra, illetve számukra egyéni, sorszámozott holdfényképet készít.
Végül a Puli Csapat elsõ, saját készítésû népszerûsítõ videója:
Puli Space honlap
Kevés embernek adatik meg, hogy élete során eljusson arra a különleges helyszínre, ahová a Magyar Asztronautikai Társaság (MANT) „Ugródeszka: a Hold” címû pályázatának köszönhetõen az idén elõször magyar vak és gyengénlátó fiatalok is kiutazhatnak.
2010.09.13. Álmuk a világûr